Ақмола облысының мұғалімі үздік жас педагог атанды
DATE: 22:57, 25 Сәуір 2023 | GMT +5
TITLE: Ақмола облысының мұғалімі үздік жас педагог атанды
URL: https://kaz.inform.kz/news/akmola-oblysynyn-mugalimi-uzdik-zhas-pedagog-atandy_a4060883/
META: DATE: 22:57, 25 Сәуір 2023 | GMT +5
TOTAL WORDS: 156
AUTHOR(S):
TEXT: Соңғы кезеңнің қорытындысы бойынша бас жүлдені Ақмола облысының орыс тілі мен әдебиеті пәнінің мұғалімі Дәмелі Өмірзақова жеңіп алды. Бірінші орынды Абай облысынан физика пәнінің мұғалімі Жасқайрат Наубетов, екінші орынды Алматы қаласынан биология пәнінің мұғалімі Ұлдана Жақсылықова, үшінші орынды Батыс Қазақстан облысынан Қазақстан тарихы пәнінің мұғалімі Дамир Кунашев иеленді. «Байқаудың алғашқы кезеңінде қатысушылар «Жаңа мектепке – жаңашыл мұғалім» тақырыбында эссе жазды. Олар өздерінің өмірлік, кәсіби және жеке ұстанымын, жетекші педагогикалық идеяларын ашып жазды. Байқауға қатысушылар үшін ең маңызды сәт танымайтын сыныпта сабақ өткізу болды. Конкурстық сабақтың тақырыбын қатысушы өзі таңдады. Байқаудың соңғы кезеңі – «Шығармашылық жолдың басталуы» атты презентация. Байқауға қатысушылар өздері және мамандыққа деген көзқарасы туралы айтып берді. Айта кету керек, әрбір қатысушының кәсіби имиджін ашып айтуда, педагогикалық ұстанымын таныстыруда шығармашылық пен ізденіс бар», - деді «Балдәурен» республикалық оқу-сауықтыру орталығының директоры Сержан Алибаев. Алматы, Абай, Қызылорда, Қарағанды, Батыс Қазақстан және Қостанай облыстарының педагогтері «Дарынды ұстаз», «Жігерлі ұстаз», «Шығармашыл ұстаз», «Табиғат білгірі» сияқты бірқатар номинацияларға ие болды
